El Niño-Southern Oscillation
El Niño und d Southern Oscillation (ENSO) beschriibe e komplex kopplets Zirkulazionssüsteem vo dr Ärdatmosfääre und dr Meeresströömig im Pazifik. El Niño stoot drbii eender für die ozeanische Zämmehäng, wääred die Südligi Oszillazion bzw. Southern Oscillation für die atmosfäärische Zämmehäng stoot.

ENSO het drei Faase: El Niño isch die bekanntisti von ene. Es git aber au no dr „normal“ Zuestand vom Ozean und vo dr Atmosfääre und La Niña, wo s Geegestück zum El Niño isch, und doorum hüfig au as Anti-El-Niño bezäichnet wird.

Wääred ENSO im Beriich vom dropische Pazifik wirkt, git s e Hufe Telekonnekzioone, wo s usgseet, ass si mit ENSO zämmehänke. D Wariabilidääte vom Indische Monsun oder d Hüfikäit vo Hurrikan in Middel- und Nordamerika wärden mit ENSO äng in Verbindig brocht.

Mässige im Beriich vo dr Mesopause, wo die ganz Zit gmacht wärde, zäige, ass d Wariabilidääte vo dr ENSO bis in groossi Hööchene uufe gönge und eso wit uf Süde und Norde chönne dransportiert wärde.

Weblingg 

 ENSO-Infosite
 Infosite vo dr NOAA (änglisch)

Klima